Verkeersbeamptes vas oor ‘omkoopgeld’Argieffoto Kapt. Anelisa Feni, woordvoerder van die Valke, het gesê Mzuvukile Nelson Nkontso (50), Noluvuko Viba (29) en Phathekile Dinginto (44) is almal superintendente by die Ngqushwa-munisipaliteit se verkeersdepartement. Hulle is almal op dieselfde dag in hegtenis geneem, nadat lede van die Valke se eenheid vir ernstige korrupsie-ondersoeke en die misdaadintelligensie-eenheid ŉ lokval vir hulle gestel het. “Die drie beamptes het na bewering omkoopgeld geëis en aanvaar van motoriste wat op die R72 tussen Oos-Londen en Port Alfred gery het. Die trio het ook na bewering omkoopgeld aanvaar van motoriste op die N2 tussen King Williams Town en Grahamstad,” het Feni gesê. Nkontso, Viba en Dinginto is op borgtog van R3 000 elk vrygelaat. Hulle sal op 26 Januarie weer in die hof verskyn.